proxectonos/corpus_dominio_legal_administrativo_tmp huggingface dataset:
ORDE do 6 de xuño de 2001 pola que se conceden axudas a conservatorios de música públicos non dependentes da Consellería de Educación e Ordenación Universitaria.
CONSELLERÍA DE EDUCACIÓN E ORDENACIÓN UNIVERSITARIA — III. OUTRAS DISPOSICIÓNS — 28/06/2001

Por Orde do 15 de febreiro de 2001 (DOG do 5 de marzo), publicouse a convocatoria para a concesión de axudas a conservatorios de música públicos non dependentes da Consellería de Educación e Ordenación Universitaria.
Valoradas as solicitudes e elevada a proposta de concesión destas axudas pola comisión constituída segundo o punto sétimo da orde de convocatoria, a Consellería de Educación e Ordenación Universitaria
DISPÓN:
Primeiro.-Concedérlle-las axudas, nas contías que se sinalan, ós conservatorios de música públicos que se relacionan no anexo a esta orde.
Segundo.-Para facer efectivo o pagamento das axudas, os beneficiarios presentarán na Dirección Xeral de Centros e Inspección Educativa, Subdirección Xeral de Centros, Servicio de Xestión de Programas Educativos, antes do 15 de outubro de 2001, a xustificación completa dos gastos realizados.
Terceiro.-Contra esta orde, que esgota a vía administrativa, os interesados poderán interpoñer recurso potestativo de reposición no prazo dun mes, contado a partir do día seguinte ó da publicación no Diario Oficial de Galicia, perante o conselleiro de Educación e Ordenación Universitaria, segundo o disposto na Lei 4/1999, do 13 de xaneiro (BOE do 14 de xaneiro), de modificación da Lei 30/1992, do 26 de novembro, de réxime xurídico das administracións públicas e do procedemento administrativo común (BOE do 27 de novembro), ou ben poderán presentar directamente recurso contencioso-administrativo, perante o Tribunal Superior de Xustiza de Galicia, no prazo de dous meses contados a partir do día seguinte ó da súa publicación, conforme se establece na Lei 29/1998, do 13 de xullo, reguladora da xurisdicción contencioso-administrativa (BOE do 14 de xullo).
Santiago de Compostela, 6 de xuño de 2001.
Celso Currás Fernández
Conselleiro de Educación e Ordenación Universitaria
ANEXO
Denominación do conservatorio
Contía da axuda
concedida (pesetas)
Arzúa
1.910.653
Betanzos
2.744.878
Carballo
3.829.454
Culleredo
2.987.485
Denominación do conservatorio
Contía da axuda
concedida (pesetas)
Melide
2.850.191
Pontes de García Rodríguez, As
4.573.216
Ribeira
4.188.728
Monforte de Lemos
2.995.471
Vilalba
5.503.140
Viveiro
7.341.136
Barco de Valdeorras, O
3.595.728
Carballiño, O
2.946.184
Ribadavia
1.629.868
Xinzo de Limia
2.874.914
Cangas
3.721.265
Estrada, A
4.073.138
Gondomar
3.525.827
Guarda, A
2.365.381
Lalín
4.920.889
Reveriano Soutullo - Ponteareas
5.436.038
Redondela
3.425.544
Tui
2.560.872
DECRETO 397/2001, do 18 de decembro, polo que se nomea director xeral de Cooperación Exterior a Francisco Javier Álvarez Barbeito.
CONSELLERÍA DE EMIGRACIÓN E COOPERACIÓN EXTERIOR — II. AUTORIDADES E PERSOAL — 19/12/2001

En virtude do establecido nos artigos 4.13º e 34.2º da Lei de Galicia 1/1983, do 22 de febreiro, reguladora da Xunta e do seu presidente, modificada pola Lei 11/1988, do 20 de outubro, por proposta do conselleiro de Emigración e Cooperación Exterior e logo de deliberación do Consello da Xunta de Galicia na súa reunión do día dezaoito de decembro de dous mil un,
Nomeo a Francisco Javier Álvarez Barbeito director xeral de Cooperación Exterior.
Santiago de Compostela, dezaoito de decembro de dous mil un.
Manuel Fraga Iribarne
Presidente
Aurelio Miras Portugal
Conselleiro de Emigración e Cooperación Exterior
CONSELLERÍA DA PRESIDENCIA, RELACIÓNS INSTITUCIONAIS
E ADMINISTRACIÓN PÚBLICA
ORDE do 19 de xuño de 2001 pola que se declara de interese galego a Fundación Deporte Galego e se ordena a súa inscrición no Rexistro de Fundacións, sección da Consellería da Presidencia e Administración Pública.
CONSELLERÍA DA PRESIDENCIA E ADMINISTRACIÓN PÚBLICA — III. OUTRAS DISPOSICIÓNS — 28/06/2001

Con data do 18 de xuño de 2001 publicouse no Diario Oficial de Galicia a orde da Consellería da Presidencia e Administración Pública do 6 de xuño de 2001 pola que se clasifica como mixta a Fundación Deporte Galego, adscribíndoa á Consellería da Presidencia e Administración Pública, que terá que exercer plenamente o protectorado sobre ela.
A fundación foi constituída en escritura pública outorgada en Santiago de Compostela, o día cinco de maio de 2001, ante o notario José Antonio Montero Pardo, co número oitocentos vintecinco do seu protocolo, por Eduardo Lamas Sánchez, Ramón Brigos Fernández, Crisanto Jesús Lamela Rozas, Luis Pena Neira e Óscar Estanislao Caheiro Rocha; interveñen Eduardo Lamas Sánchez en nome propio e, no exercicio do seu cargo, en nome e representación da Xunta de Galicia, os restantes comparecentes interveñen en nome propio.
Esta fundación, ó abeiro do establecido no artigo 7 dos seus estatutos, ten por obxecto a afección do seu patrimonio á realización de fins deportivos de interese galego, no ámbito sectorial e territorial a que a súa denominación e fins se contraen, a promoción da práctica deportiva de interese galego na Comunidade Autónoma de Galicia e a xestión de instalacións deportivas.
Por todo iso, e en virtude das competencias que me confire o artigo 34.12º da Lei 1/1983, do 22 de febreiro, reguladora da Xunta de Galicia e do seu presidente, e segundo o establecido nos artigos 8 da Lei 7/1983, do 22 de xuño, de réxime das fundacións de interese galego, modificada pola Lei 11/1991, do 8 de novembro, e 32.3º do Decreto 248/1992, do 18 de xuño, polo que se aproba o Regulamento de organización e funcionamento do protectorado das fundacións de interese galego,
DISPOÑO:
Artigo único.
1. Declarar de interese galego a Fundación Deporte Galego ó cumpriren os seus estatutos as prescricións que para tal efecto sinala a vixente lexislación en materia de fundacións de interese galego.
2. Ordena-la inscrición da Fundación Deporte Galego no Rexistro de Fundacións de Interese Galego, sección da Consellería da Presidencia e Administración Pública, para os efectos constitutivos que sinala a Lei 7/1983, do 22 de xuño, de réxime das fundacións de interese galego, modificada pola Lei 11/1991, do 8 de novembro.
Disposición derradeira
Esta orde entrará en vigor o mesmo día da súa publicación no Diario Oficial de Galicia.
Santiago de Compostela, 19 de xuño de 2001.
Jaime Pita Varela
Conselleiro da Presidencia e Administración
Pública
DECRETO 378/2001, do 18 de decembro, polo que se nomea director xeral de Estructuras e Mercados da Pesca a Andrés Hermida Trastoy.
CONSELLERÍA DE PESCA E ASUNTOS MARÍTIMOS — II. AUTORIDADES E PERSOAL — 19/12/2001

En virtude do establecido nos artigos 4.13º e 34.2º da Lei de Galicia 1/1983, do 22 de febreiro, reguladora da Xunta e do seu presidente, modificada pola Lei 11/1988, do 20 de outubro, por proposta do conselleiro de Pesca e Asuntos Marítimos e logo de deliberación do Consello da Xunta de Galicia na súa reunión do día dezaoito de decembro de dous mil un,
Nomeo a Andrés Hermida Trastoy director xeral de Estructuras e Mercados da Pesca.
Santiago de Compostela, dezaoito de decembro de dous mil un.
Manuel Fraga Iribarne
Presidente
Enrique César López Veiga
Conselleiro de Pesca e Asuntos Marítimos
RESOLUCIÓN do 15 de maio de 2001, da Delegación Provincial da Coruña, pola que se emenda a do 9 de marzo de 2001 que acorda a publicación, no Diario Oficial de Galicia, do convenio colectivo para o persoal laboral ó servicio do Concello de Pontedeume.
CONSELLERÍA DE XUSTIZA, INTERIOR E RELACIÓNS LABORAIS — III. OUTRAS DISPOSICIÓNS — 07/06/2001

Advertido un erro no texto da resolución da Delegación Provincial da Coruña do 9 de marzo de 2001 pola que se dispón o depósito e a publicación no Diario Oficial de Galicia do convenio colectivo para o persoal laboral ó servicio do Concello de Pontedeume, publicada no DOG nº 79, do martes, 24 de abril de 2001, cómpre face-la seguinte corrección:
Na páxina 5.395, no primeiro parágrafo da devandita resolución, onde di: «código convenio nº 1503842», debe dicir: «código convenio nº 1502922».
A Coruña, 14 de maio de 2001.
María Silva Costoya
Delegada provincial da Coruña
CORRECCIÓN de erros.-Orde do 21 de maio de 2001 pola que se particulariza para o exercicio orzamentario 2001 o procedemento de concesión de axudas para a promoción, fomento da calidade e busca de novas saídas comerciais dos productos da pesca, o marisqueo e a acuicultura.
CONSELLERÍA DE PESCA, MARISQUEO E ACUICULTURA — III. OUTRAS DISPOSICIÓNS — 07/06/2001

Publicada a dita orde no Diario Oficial de Galicia nº 108, do 5 de xuño de 2001, achégase modelo de solicitude que foi omitido por erro.
CORRECCIÓN de erros.-Decreto 126/2001, do 18 de maio, polo que se establecen normas de aplicación do sistema de etiquetaxe da carne de vacún na Comunidade Autónoma de Galicia.
CONSELLERÍA DA PRESIDENCIA E ADMINISTRACIÓN PÚBLICA — I. DISPOSICIÓNS XERAIS — 06/06/2001

Advertido erro na publicación do devandito decreto baixo o epígrafe «Presidencia» no Diario Oficial de Galicia correspondente ó martes 5 de xuño de 2001, cómpre colocalo baixo o epígrafe «Consellería da Presidencia e Administración Pública».
ORDE do 23 de xullo de 2001 pola que se establece que permanecen en funcións os membros de consellos reguladores de productos agroalimentarios con indicativo de calidade.
CONSELLERÍA DE AGRICULTURA, GANDERÍA E POLÍTICA AGROALIMENTARIA — III. OUTRAS DISPOSICIÓNS — 31/07/2001

O Decreto 835/1972, do 23 de marzo, polo que se aproba o regulamento da Lei 25/1970, estatuto da viña, do viño e dos alcohois, regula no capítulo segundo do título III os consellos reguladores.
Posteriormente, o Real decreto 2004/1979, do 13 de xullo, estableceu normas sobre a constitución dos consellos reguladores, adaptando a normativa na materia á nova situación xurdida despois da aprobación da Constitución española de 1978.
A normativa anteriormente citada establece que os cargos de vocais, presidente e vicepresidente destes órganos deben renovarse cada catro anos. Sen embargo
causas diversas, basicamente relacionadas coa actualización e informatización de censos e a aprobación de reformas normativas en marcha, atrasaron a convocatoria de eleccións nalgúns consellos reguladores, polo que na actualidade estes superaron o período de tempo de mandato.
Polo tanto, de conformidade co artigo 30.I.3 e 4 do Estatuto de autonomía de Galicia e co Real decreto 4189/1982, do 29 de setembro, sobre o traspaso de funcións e servicios da Administración do Estado á Comunidade Autónoma de Galicia en materia de agricultura e pesca, polo que se asumen competencias sobre denominacións de orixe, e en uso das competencias que me confire a Lei 1/1983, do 23 de febreiro, reguladora da Xunta e do seu presidente, modificada pola Lei 11/1988, do 20 de outubro,
DISPOÑO:
Artigo 1º.-Os vocais dos consellos reguladores das denominacións de orixe Ribeiro e Valdeorras e daqueles outros para os que finalice o seu mandato antes da súa renovación mediante o correspondente proceso electoral, continuarán en funcións ata que se produza a dita renovación, que será, en todo caso, antes dun ano desde a entrada en vigor desta orde.
Artigo 2º.-Así mesmo, continuarán en funcións os presidentes e vicepresidentes dos consellos reguladores ós que se refire o artigo anterior, coas responsabilidades inherentes a estes cargos, ata o momento da toma de posesión dos que resulten designados con posterioridade ó proceso electoral ó que se fai referencia no artigo anterior.
Disposición derradeira
Única.-Esta orde entrará en vigor o día seguinte ó da súa publicación no DOG.
Santiago de Compostela, 23 de xullo de 2001.
Juan Miguel Diz Guedes
Conselleiro de Agricultura, Gandería
e Política Agroalimentaria
DECRETO 133/2001, do 7 de xuño, polo que se acorda encargar do despacho de asuntos da Consellería de Sanidade e Servicios Sociais, durante a ausencia do seu titular, ó conselleiro de Educación e Ordenación Universitaria.
PRESIDENCIA — II. AUTORIDADES E PERSOAL — 12/06/2001

Con motivo da viaxe do conselleiro de Sanidade e Servicios Sociais, a Hispanoamérica é necesario prove-la substitución durante o tempo da súa ausencia.
Polo tanto, en uso das atribucións que me confire o artigo 26.7º da Lei 1/1983, do 22 de febreiro, reguladora da Xunta e do seu presidente,
DISPOÑO:
Artigo único.-Durante a ausencia do conselleiro de Sanidade e Servicios Sociais, con motivo da súa viaxe a Hispanoamérica, encárgaselle o despacho dos asuntos da Consellería de Sanidade e Servicios Sociais, desde o día 12 de xuño ata o seu regreso, ó conselleiro de Educación e Ordenación Universitaria.
Santiago de Compostela, sete de xuño de dous mil un.
Manuel Fraga Iribarne
Presidente
ORDE do 28 de maio de 2001 pola que se prorroga o prazo das bolsas para favorece-la investigación no campo dos estudios xacobeos convocadas pola Orde do 14 de marzo de 2001 (Diario Oficial de Galicia do 29 de marzo).
CONSELLERÍA DE CULTURA, COMUNICACIÓN SOCIAL E TURISMO — III. OUTRAS DISPOSICIÓNS — 01/06/2001

A orde da Consellería de Cultura, Comunicación Social e Turismo do 14 de marzo de 2001, pola que se convocan bolsas para favorece-la investigación no campo dos estudios xacobeos, no seu artigo 5º establecía como prazo de presentación de solicitudes o 1 de xuño de 2001.
As bolsas teñen como finalidade declarada posibilitar que os universitarios, profesores e investigadores en temas xacobeos poidan participar no VI Congreso Internacional de Estudios Xacobeos: O Pseudo-Turpín, lazo entre o culto xacobeo e o culto a Carlomagno, a dimensión inmediata do cal ten unha vocación claramente internacional.
Polo exposto, e dado que as solicitudes de bolsas poden proceder de moi diversos lugares, o cal incidiría na data de chegada da documentación requirida na orde de referencia, considérase preciso amplia-lo prazo previsto no mencionado artigo 5º.
Para tal fin,
DISPONSE:
Artigo único.
Prorrógase o prazo de presentación de solicitudes de bolsas para favorece-la investigación no campo dos estudios xacobeos convocadas pola Orde do 14 de marzo de 2001 (DOG do 29 de marzo), ata o 1 de xullo de 2001.
Disposición derradeira
Esta orde entrará en vigor o día seguinte ó da súa publicación no Diario Oficial de Galicia.
Santiago de Compostela, 28 de maio de 2001.
Jesús Pérez Varela
Conselleiro de Cultura, Comunicación
Social e Turismo
ORDE do 16 de maio de 2001 pola que se exclúen do Catálogo de Montes de Utilidade Pública da provincia de Lugo varios montes do concello da Fonsagrada (Lugo).
CONSELLERÍA DE MEDIO AMBIENTE — III. OUTRAS DISPOSICIÓNS — 01/06/2001

De conformidade co establecido no artigo 43 do Regulamento de montes, do 22 de febreiro de 1962, e no Real decreto 1535/1984, do 20 de xuño, polo que se transfiren á Comunidade Autónoma de Galicia competencias en materia de conservación da natureza, esta consellería, logo da proposta da Dirección Xeral de Montes e Medio Ambiente Natural,
DISPÓN:
Artigo único.-Dar de baixa do Catálogo de Montes de Utilidade Pública da provincia de Lugo, por non reuniren xa as condicións que foron determinantes para a súa inclusión, por petición do Concello da Fonsagrada, os montes Carboeiro, Galameiro e outros; Covas e Castelo e Castañeiral de Ferreiros pertencente ás parroquias do Vilar da Cuíña; Vaos e San Pedro de Río, que figuran cos números 22-1; 22-A e 22-B respectivamente, nel.
Disposición derradeira
Esta orde entrará en vigor o día seguinte ó da súa publicación no Diario Oficial de Galicia e en contra dela poderase interpoñer recurso de reposición con carácter potestativo perante o conselleiro de Medio Ambiente no prazo dun mes, ou ben interpoñer directamente o recurso contencioso-administrativo perante o Tribunal Superior de Xustiza de Galicia no prazo de dous meses, de acordo co disposto nos artigos 109 e 116 da Lei 30/1992, do 26 de novembro, de réxime xurídico das administracións públicas e do procedemento administrativo común, e nos artigos 10 e 46 da Lei 29/1998, do 13 de xullo, da xurisdicción contencioso-administrativa, ou exercer calquera outro que coide pertinente.
Santiago de Compostela, 16 de maio de 2001.
José Carlos del Álamo Jimenez
Conselleiro de Montes e Medio Ambiente Natural
DECRETO 125/2001, do 10 de maio, polo que se acepta a cesión a título gratuíto á Comunidade Autónoma de Galicia dun inmoble, no termo municipal de Sarria (Lugo), para a instalación do Xulgado de Primeira Instancia e Instrucción.
CONSELLERÍA DE ECONOMÍA E FACENDA — III. OUTRAS DISPOSICIÓNS — 01/06/2001

O Pleno da Corporación municipal do Concello de Sarria, reunido en sesión do día 28 de setembro de 1995, acordou ceder á Comunidade Autónoma de Galicia un inmoble de 644 m de superficie, no termo municipal de Sarria (Lugo), para a instalación do Xulgado de Primeira Instancia e Instrucción.
Conforme os artigos 17.1º da Lei 3/1985, do 12 de abril, do patrimonio da Comunidade Autónoma de Galicia, e 34 do seu regulamento aprobado polo Decreto 50/1989, do 9 de marzo, a adquisición pura e simple de bens a título gratuíto ou lucrativo requirirá decreto do Consello da Xunta de Galicia, por proposta da Consellería de Economía e Facenda. Así mesmo, os artigos 23.1º da mesma lei e 38.1º do regulamento establecen que non se poderán adquirir bens ou dereitos a título lucrativo cando o valor dos gravames, cargas ou afeccións impostos sobre eles exceda o seu valor intrínseco; se ben non se considera carga, gravame ou afección os investimentos que teña que realiza-la Comunidade Autónoma para da-lo destino de uso xeral ou servicio público da súa competencia que fixe o cedente ou doador.
Na súa virtude, por proposta do conselleiro de Economía e Facenda, feita nos termos nos que o Concello de Sarria acordou a cesión e logo de deliberación do Consello da Xunta de Galicia na súa reunión do día dez de maio de dous mil un,
DISPOÑO:
Artigo 1º
Acéptase a cesión gratuíta dun inmoble de 644 m de superficie, situado no termo municipal de Sarria (Lugo), que a seguir se describe:
Urbana.-Antiga casa do concello e cárcere vello, formando un conxunto sinalado co número 1 da rúa
Maior de Sarria, cunha superficie total de 644 m, composto por un edificio de baixo e alto.
O conxunto linda, ó norte, edificio do cárcere do partido, ó sur, rúa Maior, ó leste, propiedade de José María Álvarez Neira e ó oeste, avenida da Mercé.
Inscrito a favor do Concello de Sarria no tomo 375, libro 149 de Sarria, folio 44, predio 16.629 inscrición 1ª.
Artigo 2º
O inmoble cedido destinarase á instalación do Xulgado de Primeira Instancia e Instrucción de Sarria.
Artigo 3º
A Consellería de Economía e Facenda, a través da Secretaría Xeral e do Patrimonio, procederá á formalización da cesión no correspondente documento público e á inscrición do ben no Rexistro da Propiedade a nome da Comunidade Autónoma.
Disposición derradeira
A Consellería de Economía e Facenda, a través da Secretaría Xeral e do Patrimonio, levará a cabo tódolos trámites necesarios para a efectividade deste decreto.
Santiago de Compostela, dez de maio de dous mil un.
Manuel Fraga Iribarne
Presidente
José Antonio Orza Fernández
Conselleiro de Economía e Facenda
DECRETO 123/2001, do 26 de abril, polo que se acepta a doazón do arquivo persoal de Carlos Martínez-Barbeito y Morás a favor da Comunidade Autónoma de Galicia.
CONSELLERÍA DE ECONOMÍA E FACENDA — III. OUTRAS DISPOSICIÓNS — 01/06/2001

Con data 29 de marzo de 2001 Isabel Martínez-Barbeito y Morás ofertou á Comunidade Autó
noma de Galicia a doazón do arquivo persoal do seu irmán Carlos Martínez-Barbeito y Morás.
A Secretaría Xeral e do Patrimonio tramitou o expediente de aceptación, logo dos informes favorables do director do Arquivo do Reino de Galicia e da Comisión Superior de Valoración de Bens Culturais de Interese para Galicia.
Conforme os artigos 17.1º da Lei 3/1985, do 12 de abril, do patrimonio da Comunidade Autónoma galega, e 34 do seu regulamento aprobado polo Decreto 50/1989, do 9 de marzo, a adquisición pura e simple de bens a título gratuíto ou lucrativo requirirá decreto do Consello da Xunta de Galicia, por proposta da Consellería de Economía e Facenda. Así mesmo, os artigos 23.1º da mesma lei e 38.1º do regulamento establecen que non se poderán adquirir bens ou dereitos a título lucrativo cando o valor dos gravames, cargas ou afeccións impostos sobre eles exceda do seu valor intrínseco; se ben non se considera carga, gravame ou afección os investimentos que teña que realiza-la Comunidade Autónoma para da-lo destino de uso xeral ou servicio público da súa competencia que fixe o cedente ou doador.
Na súa virtude, por proposta do conselleiro de Economía e Facenda, feita nos termos nos que Isabel Martínez-Barbeito y Morás acordou a doazón e logo de deliberación do Consello da Xunta de Galicia na súa reunión do día vinteseis de abril de dous mil un,
DISPOÑO:
Artigo 1º
Acepta-la doazón, feita por Isabel Martínez-Barbeito y Morás, dos bens mobles que constitúen o arquivo persoal de Carlos Martínez-Barbeito y Morás, composto de 17 unidades de instalación que comprenden documentos desde 1913 a 1998 relativos ás súas actividades profesionais, literarias, artísticas e investigadoras.
Artigo 2º
Os bens mobles doados destinaranse ós museos e coleccións públicas da Xunta de Galicia, quedando adscritos á Consellería de Cultura, Comunicación Social e Turismo.
Disposición derradeira
A Consellería de Economía e Facenda, a través da Secretaría Xeral e do Patrimonio, levará a cabo tódolos trámites necesarios para a efectividade deste decreto.
Santiago de Compostela, vinteseis de abril de dous mil un.
Manuel Fraga Iribarne
Presidente
José Antonio Orza Fernández
Conselleiro de Economía e Facenda
CORRECCIÓN de erros.-Orde do 10 de maio de 2001 pola que se establecen os programas de fomento da contratación e da estabilidade no emprego para o ano 2001.
CONSELLERÍA DE FAMILIA E PROMOCIÓN DO EMPREGO, MULLER E XUVENTUDE — III. OUTRAS DISPOSICIÓNS — 05/06/2001

Advertidos erros na devandita orde, publicada no Diario Oficial de Galicia nº 97, do martes 22 de maio de 2001, cómpre efectua-las seguintes correccións:
-Na páxina 6.845, no anexo B, base quinta, punto 3, onde di: «As axudas previstas nos puntos anteriores incrementaranse nunha contía de ata 500.000 pesetas (3.005,06 euros),», debe dicir: «As axudas previstas nos puntos anteriores incrementaranse ata unha contía de 500.000 pesetas (3.005,06 euros)».
-Na páxina 6.845, no anexo B, base sexta, punto 3, onde di: «As contratacións ás que se refiren os puntos 1 e 2 desta base, incrementaranse cunha axuda de ata 600.000 pesetas (3.606,07 euros)», debe dicir: «As contratacións ás que se refiren os puntos 1 e 2 desta base, incentivaranse cunha axuda de ata 600.000 pesetas (3.606,07 euros)».
-Na páxina 6.851, no anexo D, base oitava, onde di: «... incrementándose nunha contía de ata 800.000 pesetas (4.808,10 euros) cando se realicen con mulleres tituladas.», debe dicir: «... incrementándose ata unha contía de 800.000 pesetas (4.808,10 euros) cando se realicen con mulleres tituladas.»
-Na páxina 6.855, no anexo E, base novena, punto 2, onde di: «... incrementarase nunha contía de ata 850.000 pesetas (5.108,60 euros)», debe dicir: «... incrementarase ata unha contía de 850.000 pesetas (5.108,60 euros)».
ORDE do 4 de maio de 2001 pola que se autoriza o cambio de titularidade do centro privado Hermanos Quiroga Rodríguez do Porriño (Pontevedra).
CONSELLERÍA DE EDUCACIÓN E ORDENACIÓN UNIVERSITARIA — III. OUTRAS DISPOSICIÓNS — 05/06/2001

Examinado o expediente incoado pola titularidade do centro privado Hermanos Quiroga Rodríguez do Porriño (Pontevedra), no que solicita o cambio de titularidade do devandito centro.
Resultando que o referido centro docente ten a correspondente autorización para impartir ensinanzas.
Vistos o Real decreto 1004/1991, do 14 de xuño (BOE do 26 de xuño), polo que se establecen os requisitos mínimos dos centros que imparten ensinanzas de réxime xeral non universitarias, Decreto 133/1995, do 10 de maio (DOG do 22 de maio), sobre autorización de centros docentes privados para impartir ensinanzas de réxime xeral non universitarias e a Orde do 20 de setembro de 1995 (DOG do 15 de decembro) que o desenvolve.
Considerando que, á vista da documentación achegada, a titularidade do centro lle corresponde a Colegio Hermanos Quiroga Rodríguez, S.L.
Esta consellería, por proposta da Dirección Xeral de Centros e Inspección Educativa,
DISPÓN:
Autoriza-lo cambio de titularidade do centro privado Hermanos Quiroga Rodríguez do Porriño a favor de Colegio Hermanos Quiroga Rodríguez, S.L. con tódolos dereitos e obrigas contraídos pola anterior titularidade.
O cambio de titularidade non afectará o réxime de funcionamento do centro.
Santiago de Compostela, 4 de maio de 2001.
Celso Currás Fernández
Conselleiro de Educación e Ordenación Universitaria
CORRECCIÓN de erros.-Orde do 26 de abril de 2001 pola que se fai público o patrón da raza Galiña de Mos e se crea o rexistro da raza.
CONSELLERÍA DE AGRICULTURA, GANDERÍA E POLÍTICA AGROALIMENTARIA — III. OUTRAS DISPOSICIÓNS — 05/06/2001

Advertido erro, na devandita orde, publicada no DOG nº 91, do venres, 11 de maio, cómpre efectua-la oportuna corrección:
Na páxina 6.324, onde di: «cachelos», debe dicir: «caireis».
ORDE do 21 de maio de 2001 pola que se particulariza para o exercicio orzamentario 2001 o procedemento de concesión de axudas para a promoción, fomento da calidade e busca de novas saídas comerciais dos productos da pesca, o marisqueo e a acuicultura.
CONSELLERÍA DE PESCA, MARISQUEO E ACUICULTURA — III. OUTRAS DISPOSICIÓNS — 05/06/2001

A Orde do 21 de setembro de 2000, pola que se establecen as bases e condicións e se regula o procedemento de concesión de axudas para a promoción, fomento da calidade e busca de novas saídas comerciais dos productos da pesca, o marisqueo e a acuicultura (Diario Oficial de Galicia nº 189, do 28 de setembro), modificada pola Orde do 28 de outubro de 2000 (DOG nº 213, do 3 de novembro), establece no seu artigo 4 que as axudas se conceden con cargo ás aplicacións orzamentarias que en cada un dos anos de vixencia do actual Programa Operativo IFOP 2000-2006 sinale a correspondente Lei de orzamentos xerais da Comunidade Autónoma.
Por outra banda, o seu artigo 13 establece que o prazo de presentación de solicitudes será de vinte (20) días hábiles contados a partir do seguinte ó da publicación no Diario Oficial de Galicia da correspondente convocatoria.
Rematado o prazo de presentación de solicitudes para o exercicio 2000 ó abeiro da referida orde e aprobada a Lei 4/2000, de orzamentos xerais da Comunidade Autónoma para o exercicio 2001, cómpre establece-las condicións particulares para a concesión destas axudas neste exercicio.
Por todo o exposto e no uso das facultades que me foron conferidas,
DISPOÑO:
Artigo 1º.
Para o exercicio orzamentario 2001, as axudas ó abeiro da Orde do 21 de setembro de 2000, pola que se establecen as bases e condicións e se regula o procedemento de concesión de axudas para a promoción, fomento da calidade e busca de novas saídas comerciais dos productos da pesca, o marisqueo e a acuicultura (Diario Oficial de Galicia nº 189, do 28 de setembro), modificada pola Orde do 28 de outubro de 2000 (Diario Oficial de Galicia nº 213, do 3 de novembro), outorgaranse con cargo á aplicación orzamentaria 12.03.770.0 (empresas privadas) e 12.03.780.0 (asociacións de empresas privadas sen ánimo de lucro) do programa 722B (Promoción dos productos pesqueiros e fomento da calidade) dos orzamentos xerais da Comunidade Autónoma de Galicia para 2001, aprobados pola Lei 4/2000, do 27 de decembro, e ata un importe máximo, respectivamente, de 22.613.000 pesetas (12.03.722B.770.0) e 65.537.000 pesetas (12.03.722B.780.0), que figuran dotadas na Lei de orzamentos da Comunidade Autónoma de
Galicia para 2001.
Artigo 2º.
Para a concesión de axudas con cargo ó exercicio orzamentario 2001, ó abeiro da referida Orde do 21 de setembro de 2000, modificada pola Orde do 28 de outubro de 2000, o prazo de presentación de solicitudes será de vinte (20) días hábiles contados a partir do seguinte ó da publicación desta orde no Diario Oficial de Galicia.
Disposición derradeira
Única.-Esta orde entrará en vigor o día seguinte ó da súa publicación no Diario Oficial de Galicia.
Santiago de Compostela, 21 de maio de 2001.
Amancio Landín Jaráiz
Conselleiro de Pesca, Marisqueo e Acuicultura
RESOLUCIÓN do 8 de maio de 2001, da Dirección Xeral de Recursos Mariños, pola que se emprazan os interesados no recurso contencioso-administrativo 02/0004361/2001 interposto por Manuel Carballo Treviño.
CONSELLERÍA DE PESCA, MARISQUEO E ACUICULTURA — III. OUTRAS DISPOSICIÓNS — 05/06/2001

A Consellería de Pesca, Marisqueo e Acuicultura recibiu da Sala do Contencioso-Administrativo do Tribunal Superior de Xustiza de Galicia providencia pola que se reclama o expediente relativo ó recurso contencioso-administrativo 02/0004361/2001, interposto por Manuel Carballo Treviño, contra resolución da Consellería de Pesca, Marisqueo e Acuicultura do 17-1-2001, pola que se desestima o recurso
de alzada contra outra da Dirección Xeral de Recursos Mariños do 25-11-1999, pola que se lles asignan cuadrículas no Acordo de reordenación de Cambados ós viveiros Mapesvi 1, Mapesvi 2, Mapesvi 3, Mapesvi 4 e Mapesvi 5.
En consecuencia, esta dirección xeral acordou nesta data a remisión do correspondente expediente administrativo ó referido órgano xudicial, o que se notifica para xeral coñecemento de tódalas persoas interesadas no procedemento referido, emprazándoas para que poidan comparecer como demandados nos autos no prazo de nove días contados desde o seguinte ó da publicación desta resolución no Diario Oficial de Galicia, de conformidade co disposto no artigo 49 da Lei 29/1998, de 13 de xullo, reguladora da xurisdicción contencioso-administrativa.
Santiago de Compostela, 8 de maio de 2001.
Javier Pereiro Muñoz
Director xeral de Recursos Mariños
DECRETO 121/2001, do 28 de maio, polo que se nomea presidente do Consello de Dirección do Consorcio Axencia para a Calidade do Sistema Universitario de Galicia o profesor doutor Manuel Cecilio Díaz y Díaz.
PRESIDENCIA — II. AUTORIDADES E PERSOAL — 01/06/2001

Por Resolución do 12 de marzo de 2001, da Dirección Xeral de Universidades (DOG nº 68 do 5 de abril) publicouse o convenio de colaboración asinado o día 30 de xaneiro de 2001 entre a Xunta de Galicia, a través da Consellería de Educación e Ordenación Universitaria e a Secretaría Xeral de Investigación e Desenvolvemento e as Universidades de Santiago de Compostela, A Coruña e Vigo para a creación do Consorcio Axencia para a Calidade do Sistema Universitario de Galicia xunto cos seus estatutos, que figuran como anexo ó citado convenio.
O artigo 19 dos estatutos do Consorcio Axencia para a Calidade do Sistema Universitario de Galicia establece que o presidente do Consello de Dirección será nomeado polo presidente da Xunta de Galicia de entre persoas de recoñecido prestixio no ámbito universitario, por proposta do conselleiro de Educación e Ordenación Universitaria, escoitados os rectores e os presidentes dos consellos sociais das universidades consorciadas.
Cumpridos os trámites establecidos, por proposta do conselleiro de Educación e Ordenación Universitaria, en cumprimento do artigo 7 da Lei 1/1983, do 22 de febreiro, reguladora da Xunta e do seu presidente, modificada pola Lei 11/1988, do 20 de outubro,
DISPOÑO:
Artigo único.-Nomear presidente do Consello de Dirección do Consorcio Axencia para a Calidade do Sistema Universitario de Galicia ó profesor doutor Manuel Cecilio Díaz y Díaz.
Santiago de Compostela, vinteoito de maio de dous mil un.
Manuel Fraga Iribarne
Presidente
Celso Currás Fernández
Conselleiro de Educación e Ordenación Universitaria
CORRECCIÓN de erros.-Orde do 4 de maio de 2001 pola que se aproba a modificación dos artigos 1º, 4º e 6º dos estatutos da Fundación Forum Galicia de Estudios Sociales e se inscriben no Rexistro de Fundacións deste protectorado.
CONSELLERÍA DE EDUCACIÓN E ORDENACIÓN UNIVERSITARIA — III. OUTRAS DISPOSICIÓNS — 04/06/2001

Advertido erro na citada orde, publicada no Diario Oficial de Galicia nº 99, do 24 de maio de 2001, cómpre face-la seguinte corrección:
Na páxina 7.002, no artigo 1º, liña 4, onde di: «Fundación de Estudios y Análisis (Fesan)».
Deberá dicir: «Fundación de Estudios e Análises (Fesan)».
No artigo 6º da mesma páxina, onde di: «A Fundación de Estudios y Análisis (Fesan)».
Deberá dicir: «A Fundación de Estudios e Análises (Fesan)».
RESOLUCIÓN do 9 de maio de 2001, da Dirección Xeral de Centros e Inspección Educativa, pola que se autoriza a transformación dunha unidade de formación profesional de segundo grao nun ciclo formativo de grao medio á Escola Familiar Agraria Fonteboa de Coristanco (A Coruña).
CONSELLERÍA DE EDUCACIÓN E ORDENACIÓN UNIVERSITARIA — III. OUTRAS DISPOSICIÓNS — 07/06/2001

Examinada a solicitude formulada pola Escola Familiar Agraria Fonteboa de Coristanco (A Coruña), que solicita a transformación dunha unidade de formación profesional de segundo grao da rama agraria, nun ciclo formativo de grao medio de explotacións agrarias extensivas.
Vistos o Real decreto 1004/1991, do 14 de xuño (BOE do 26 de xuño), Real decreto 1487/1994, do 1 de xullo (BOE do 28 de xullo), Real decreto 777/1998, do 30 de abril (BOE do 8 de maio), Orde do 7 de xaneiro de 1997 (DOG do 21 de xaneiro), pola que se regula a adecuación das autorizacións dos centros privados de formación profesional de primeiro grao autorizados ou con clasificación definitiva e mailas dos centros de formación profesional de segundo grao homologados para implanta-los ciclos formativos de grao medio.
Considerando que a mencionada solicitude se axusta á lexislación vixente.
Esta dirección xeral, en virtude do establecido na disposición derradeira primeira da referida Orde do 7 de xaneiro de 1997,
RESOLVE:
Autoriza-la transformación dunha unidade de FP2 da rama agraria nun ciclo formativo de grao medio de explotacións agrarias extensivas á Escola Familiar Agraria Fonteboa de Coristanco, segundo os datos que se relacionan no anexo.
Contra esta resolución poderá interpoñer recurso de alzada perante o conselleiro de Educación e Ordenación Universitaria, no prazo dun mes a partir do día seguinte ó da súa publicación.
Santiago de Compostela, 9 de maio de 2001.
Severino Somoza Gómez
Director xeral de Centros e Inspección Educativa
ANEXO
Provincia: A Coruña.
Localidade: Coristanco.
Centro: Escola Familiar Agraria Fonteboa.
Código do centro: 15021974.-1 unidade de FP2 da rama agraria.
Transfórmase na:-2ª unidade do ciclo formativo de grao medio de explotacións agrarias extensivas da familia profesional de actividades agrarias.
Composición resultante:
-1 ciclo formativo de grao medio de explotacións agrarias extensivas (2 unidades, 30 alumnos/unidade).-1 unidade de FP2 da rama agraria.
RESOLUCIÓN de 22 de maio de 2001 pola que se convocan unhas xornadas sobre a policía e a protección do patrimonio cultural.
ACADEMIA GALEGA DE SEGURIDADE — III. OUTRAS DISPOSICIÓNS — 06/06/2001

Dentro dos programas de actividades que a Academia Galega de Seguridade ten previsto realizar no ano 2001, conforme as funcións atribuídas pola Lei 4/1992, do 9 de abril, de creación da Academia Galega de Seguridade, anúnciase a realización dunhas xornadas sobre a policía e a protección do patrimonio cultural, que deberán desenvolverse conforme as seguintes bases:
Obxectivos.
As xornadas teñen por finalidade principal mostrar unha visión global das medidas de fomento, divulgativas e lexislativas que interaccionan na protección do patrimonio cultural, para que os policías poidan desenvolve-lo seu labor, tal e como demandan as autoridades administrativas e xudiciais.
Destinatarios.
As xornadas van dirixidas ós membros dos corpos e forzas de seguridade e colectivos interesados.
Inscrición.
A inscrición dos participantes será totalmente gratuíta.
Prazas.
O número de prazas que se ofertan estará en función da capacidade do salón de actos da Academia Galega de Seguridade.
Solicitudes.
1. O persoal que desexe participar nestas xornadas deberá presentar, cuberta á máquina ou con letra moi clara, a instancia que figura no anexo.
2. O prazo para a presentación de instancias rematará o día 13 de xuño de 2001, ás 14 horas.
3. As instancias deberán enviarse á sede da Academia Galega de Seguridade: avenida da Cultura, 36680 A Estrada; ou ben poden entregarse en calquera dos lugares previstos no artigo 38.4º da Lei 30/1992, do 26 de novembro, de réxime xurídico das administracións públicas e do procedemento administrativo común.
Datas.
As xornadas realizaránse durante os días 18 e 19 de xuño de 2001.
O horario será en xornada de mañá (9.30 h-14 h) e tarde (16.30 h-20 h) o día 18, e en sesión de mañá o día 19.
Relación de admitidos.
A relación de admitidos publicarase o día 14 de xuño de 2001 no taboleiro de anuncios da Academia Galega de Seguridade, ou ben poden confirma-la súa asistencia chamando ó teléfono 986 59 00 21.
Lugar.
Salón de actos da Academia Galega de Seguridade, sito na avenida da Cultura, s/n, 36680 A Estrada.
Certificado de participación.
Ó remate das xornadas entregaráselles un certificado de asistencia a aquelas persoas que acrediten a súa participación continuada.
Modificacións.
A Academia Galega de Seguridade poderá modifica-lo desenvolvemento das xornadas para adaptalas ás necesidades da Administración e ás continxencias que poidan xurdir.
A Estrada, 22 de maio de 2001.
Juan José Fariñas-Ferro Rodríguez
Director xeral da Academia Galega de Seguridade
RESOLUCIÓN do 30 de abril de 2001, da Delegación Provincial de Pontevedra, pola que se dispón o depósito e a publicación, no Diario Oficial de Galicia, da corrección de erros do acordo marco regulador do persoal funcionario do concello da Illa de Arousa.
CONSELLERÍA DE XUSTIZA, INTERIOR E RELACIÓNS LABORAIS — III. OUTRAS DISPOSICIÓNS — 06/06/2001

Visto o escrito dos asinantes do acordo marco reguladora do persoal funcionario do concello da Illa de Arousa, que tivo entrada nesta delegación provincial o día 26 de abril de 2001, polo que manifestan que houbo un erro no anexo do devandito acordo (publicado no DOG nº 82, do 27 de abril), polo que achegan un novo anexo.
Que ó abeiro do disposto o artigo 105.2º da Lei 30/1992, de réxime xurídico das administracións públicas e do procedemento administrativo común (modificada pola Lei 4/1999, do 13 de xaneiro), as administracións públicas poderán, así mesmo, rectificar en calquera momento, de oficio ou por instancia dos interesados, os erros materiais, de feito ou aritméticos, existentes nos seus actos, esta delegación provincial
ACORDA:
Primeiro.-Rectifica-lo erro material sufrido no anexo do acordo marco do persoal funcionario do concello da Illa de Arousa e no sentido que figura no novo.
Segundo.-Ordena-lo seu depósito no Servicio de Relacións Laborais, Sección de Mediación, Arbitraxe e Conciliación.
Terceiro.-Dispoñe-la súa publicación no Diario Oficial de Galicia.
Vigo, 30 de abril de 2001.
Antonio Coello Bufill
Delegado provincial de Pontevedra
ANEXO
Denominación do posto
de traballo
Nº posto
Grupo
Nivel
Secretaría-intervención
1
B
25
Administrativos
2
C
18
Policía local
3
D
13
Oficial conductor
1
D
13
Subalternos
1
E
12
Subalterno-recadador
1
E
14
Operarios (obras e servicios)
1
E
12
Subalterno (conserxe biblioteca)
1
E
12
Nota: ter en conta a creación das dúas prazas de auxiliares administrativos, amortizando as de grupo E correspondentes, así como a de cabo da policía.
Non se recolleu complemento de nocturnidade= 30%. Nin complemento de domingos e festivos para a policía de 10.000 pesetas.
Táboa de aproximación retributiva
Funcionarios
Nº
Niv.
C. dest.
C. esp.
Total ano
Secretaría
1
25
92.316
190.830
3.397.752
Administrativos
2
18
58.830
60.704
2.868.816
Policía local
3
13
42.100
62.779
3.775.644
Conductor
1
13
42.100
62.779
1.258.548
Subalternos
1
12
38.751
51.056
1.077.684
Subalterno
1
14
45.448
68.229
1.364.124
Sub. ob. serv.
1
12
38.751
51.056
1.077.684
Conx. bibliot.
1
12
38.751
51.056
1.077.684
Total funcionarios
15.897.936
DECRETO 132/2001, do 25 de maio, polo que se declara a urxente ocupación, para efectos de expropiación forzosa, polo Concello do Saviñao, dos bens e dereitos necesarios para a realización da obra número 264, Plan Operativo Local 1999, para o abastecemento de auga e saneamento da travesía do Palomar, en Escairón.
CONSELLERÍA DE XUSTIZA, INTERIOR E RELACIÓNS LABORAIS — III. OUTRAS DISPOSICIÓNS — 11/06/2001

O Concello do Saviñao, en sesión que tivo lugar o día 16 de xullo de 1999, aprobou o proxecto da obra número 264, Plan Operativo Local 1999, para o abastecemento de auga e saneamento da travesía do Palomar, en Escairón, e na sesión do 28 de xullo de 2000 acordou solicitar da Xunta de Galicia a declaración de urxente ocupación dos bens e dereitos afectados pola expropiación forzosa ó abeiro do disposto no artigo 52 da Lei de expropiación forzosa.
Por parte do Concello do Saviñao foi remitida a documentación complementaria para a correcta tramitación do expediente con data de entrada no rexistro xeral da Consellería de Xustiza, Interior e Relacións Laborais o día 3 de maio de 2001.
Os bens nos que se concreta a declaración de urxente ocupación están determinados no expediente que se someteu a información pública.
A Dirección Xeral de Urbanismo da Consellería de Política Territorial, Obras Públicas e Vivenda emitiu informe favorable con data do 7 de decembro de 2000.
Considérase necesaria a declaración de urxente ocupación dos bens e dereitos precisos para a realización das obras do proxecto técnico sinalado, porque, segundo sinala o concello, unha vez construída a nova estación depuradora de augas residuais en Escairón, dada a absoluta incapacidade da anterior, é sumamente urxente e imprescindible construí-la rede de saneamento da Travesía do Palomar para efectua-lo desaugadoiro da rede de sumidoiros dunha ampla zona do leste da vila (avenida Buenos Aires e limítrofes coa rúa Xan de Forcados) por ser, a proxectada travesía, o tramo obrigado para conectar coa nova EDAR.
A competencia para a declaración da urxente ocupación correspóndelle ó Consello da Xunta de Galicia segundo o disposto nos artigos 27.2º e 28.2º do Estatuto de autonomía de Galicia.
Na súa virtude, por proposta do conselleiro de Xustiza, Interior e Relacións Laborais e logo de deliberación do Consello da Xunta de Galicia na súa reunión do día vintencinco de maio de dous mil un,
DISPOÑO:
Artigo único.-De conformidade co disposto no artigo 52 da Lei de expropiación forzosa, declárase a urxente ocupación, polo Concello do Saviñao, para efectos de expropiación forzosa, dos bens e dereitos concretados no expediente administrativo instruído para o efecto e necesarios para a execución da obra número 264, Plan Operativo Local 1999, para o abastecemento de auga e saneamento da travesía do Palomar, en Escairón.
Santiago de Compostela, vintecinco de maio de dous mil un.
Manuel Fraga Iribarne
Presidente
Antonio Pillado Montero
Conselleiro de Xustiza, Interior e Relacións Laborais
RESOLUCIÓN do 30 de maio de 2001, da Secretaría Xeral da Consellería de Educación e Ordenación Universitaria, pola que se emprazan as partes interesadas no recurso contencioso-administrativo 01/0000607/2001, interposto por ACS Proyectos, Obras y Construcciones, S.A.
CONSELLERÍA DE EDUCACIÓN E ORDENACIÓN UNIVERSITARIA — III. OUTRAS DISPOSICIÓNS — 06/06/2001

Recibida na Consellería de Educación e Ordenación Universitaria a providencia da sección primeira da Sala do Contencioso-Administrativo do Tribunal Superior de Xustiza de Galicia, pola que se admite o recurso contencioso - administrativo 01/000607/2001, interposto por ACS Proyectos, Obras y Construcciones, S.A., contra silencio administrativo por parte da consellería sobre reclamación de xuros de demora, no pagamento da liquidación da obra de ampliación e reforma de Escolas Labaca (A Coruña).
En consecuencia, esta secretaría xeral acordou nesta data e de conformidade co disposto no artigo 64 da Lei do 27 de decembro de 1956, reguladora da xurisdicción contencioso-administrativa, modificada pola Lei 10/1992, do 30 de abril, a remisión do correspondente expediente administrativo á referida sala, o que se notifica para xeral coñecemento a tódalas persoas interesadas no procedemento, e emprázanse para que poidan comparecer como demandados no recurso no prazo de nove días.
Santiago de Compostela, 30 de maio de 2001.
Máximo García Serrano
Secretario xeral da Consellería de Educación
e Ordenación Universitaria
CORRECCIÓN de erros.-Orde do 18 de maio de 2001 pola que se declara de interese galego a Fundación Ramón Diéguez-Cerámica Celta La Calera Pontecesures e se ordena a súa inscrición no Rexistro de Fundacións de Interese Galego.
CONSELLERÍA DE CULTURA, COMUNICACIÓN SOCIAL E TURISMO — III. OUTRAS DISPOSICIÓNS — 11/06/2001

Advertidos erros na citada orde, publicada no Diario Oficial de Galicia nº 110, do 7 de xuño de 2001, cómpre face-las oportunas correccións:
Na páxina 7.532, columna primeira, liña 14, onde di: «(A Coruña)», deberá dicir: «(Pontevedra)».
ORDE do 14 de maio de 2001 pola que se autoriza o cambio de denominación do Instituto de Educación Secundaria da Laracha (A Coruña).
CONSELLERÍA DE EDUCACIÓN E ORDENACIÓN UNIVERSITARIA — III. OUTRAS DISPOSICIÓNS — 11/06/2001

Tendo en conta o artigo 3, punto 1º do anexo do Decreto 324/1996, do 26 de xullo, polo que se aproba o Regulamento orgánico dos institutos de educación secundaria (DOG 156, do 9 de agosto), así como os correspondentes informes, por proposta da Dirección Xeral de Centros e Inspección Educativa, esta consellería,
DISPÓN:
Autoriza-lo cambio de denominación do centro que no anexo se relaciona.
Santiago de Compostela, 14 de maio de 2001.
Celso Currás Fernández
Conselleiro de Educación e Ordenación Universitaria
ANEXO
Provincia: A Coruña.
Concello: A Laracha.
Localidade: Torás.
Código do centro: 15027654.
Denominación: Instituto de Educación Secundaria da Laracha.
Nova denominación: Instituto de Educación Secundaria Agra de Leborís.
ORDE do 15 de maio de 2001 pola que se autoriza o cambio de denominación do Instituto de Educación Secundaria de Bande (Ourense).
CONSELLERÍA DE EDUCACIÓN E ORDENACIÓN UNIVERSITARIA — III. OUTRAS DISPOSICIÓNS — 11/06/2001

Tendo en conta o artigo 3, punto 1º do anexo do Decreto 324/1996, do 26 de xullo, polo que se aproba o Regulamento orgánico dos institutos de educación secundaria (DOG 156, do 9 de agosto), así como os correspondentes informes, por proposta da Dirección Xeral de Centros e Inspección Educativa, esta consellería,
DISPÓN:
Autoriza-lo cambio de denominación do centro que no anexo se relaciona.
Santiago de Compostela, 15 de maio de 2001.
Celso Currás Fernández
Conselleiro de Educación e Ordenación Universitaria
ANEXO
Provincia: Ourense.
Concello: Bande.
Localidade: Bande.
Código do centro: 32016340.
Denominación: Instituto de Educación Secundaria de Bande.
Nova denominación: Instituto de Educación Secundaria Aquis Querquernis.
CORRECCIÓN de erros.-Decreto 122/2001, do 18 de maio, polo que se aproba a oferta de emprego público correspondente a diversas prazas de corpos e escalas de Administración xeral e especial, así como do persoal laboral da Comunidade Autónoma de Galicia para o ano 2001.
CONSELLERÍA DA PRESIDENCIA E ADMINISTRACIÓN PÚBLICA — III. OUTRAS DISPOSICIÓNS — 11/06/2001

Advertidos erros no devandito decreto, publicado no Diario Oficial de Galicia nº 106, do 1 de xuño, cómpre realiza-la seguinte corrección:
Na páxina 7.317, artigo 4, punto 2, onde di: «persoal con minusvalidez», debe dicir: «persoa con minusvalidez».
CORRECCIÓN de erros.-Orde do 19 de abril de 2001 pola que se clasifica como de interese cultural a Fundación Ramón Diéguez-Cerámica Celta La Calera Pontecesures.
CONSELLERÍA DA PRESIDENCIA E ADMINISTRACIÓN PÚBLICA — III. OUTRAS DISPOSICIÓNS — 11/06/2001

Advertidos erros na citada orde, publicada no Diario Oficial de Galicia nº 84, do 2 de maio de 2001, cómpre face-las oportunas correccións:
Na páxina 5.802, columna primeira, liña 10, onde di: «(A Coruña)», deberá dicir: «(Pontevedra)».